|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um skip – 150. löggjafarþing (SRN19090069) |
| **Ráðuneyti /verkefnisstjóri** |  Samgöngu- og sveitarstjórnarráðuneytið/Eggert Ólafsson |
| **Innleiðing EES-gerðar?** | [ ]  Já[x]  Nei |
| **Dags.** |  12. nóvember 2019. |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Víðtækt regluverk er í gildi um siglingar. Borið hefur á gagnrýni á hversu flókið og óaðgengilegt það er, einkum hvað varðar öryggiskröfur til skipa og eftirlit með þeim. Ráðuneytið hefur því hafið umfangsmikla endurskoðun á lögum og reglum á þessu sviði sem er ætlað að einfalda það.Fyrsta skrefið í því verki er sameining lagabálka sem gilda um skip og brottfall laga sem eru úrelt. Þá er hafinn undirbúningur að uppfærslu og einföldun þeirra reglugerða og reglna sem gilda um skip.1. **Hvert er úrlausnarefnið?**

Eftirfarandi lagabálka má telja til meginlöggjafar um skip hér á landi:a. lög nr. 115/1985, um skráningu skipa, með síðari breytingum.b. lög nr. 146/2002, um skipamælingar, með síðari breytingum.c. lög nr. 47/2003, um eftirlit með skipum, með síðari breytingum.Til viðbótar má einnig nefna lög um einkenning fiskiskipa frá 1925 og lög um flutninga á skipagengum vatnaleiðum vegna aðildar Íslands að EES frá 1996, ásamt öðrum ákvæðum sem eru á víð og dreif í íslenskum lögum.Með frumvarpinu sem áformað er að leggja fram verður lagareglum á þessu sviði komið fyrir á einum stað. Með sameiningunnu verða ákvæði yfirfarin með gagnrýnum hætti, með það fyrir augum að einfalda, uppfæra og jafnvel að fella brott úrelt ákvæði. Samhliða verða reglugerðir sem falla undir lögin kortlagðar og farið yfir lagastoðir þeirra. Þá verða reglugerðarheimildir skýrari og hlutverk eftirlitsaðila og viðurlagaákvæði skýrð.1. **Að hvaða marki duga gildandi lög og reglur ekki til?**

Flækjustig í lögum og reglum um skip sem að ofan er lýst kann eykur hættu á misræmi í stjórnsýsluframkvæmd. Þetta flækjustig gerir einstaklingum jafnframt erfitt fyrir að að sjá hvaða kröfur gilda.Þá þarf að skýra hlutverk eftirlitsstofnana varðandi eftirlit með skipum. Frumvarp hefur áður verið lagt fram um breytingu á lögum um eftirlit með skipum sem skýrði hlutverk Samgöngustofu og kvað á um stjórnvaldssektir. Frumvarp það náði ekki fram að ganga en með þessu frumvarpi til laga um skip er ætlunin að taka þessa þætti til skoðunar.Þá hefur samgöngu- og sveitarstjórnarráðuneytinu borist ábendingar um að reglur um merkingar skipa séu ekki í takt við alþjóðlegar kröfur sem finna má meðal annars í reglum Matvæla- og landbúnaðarstofnunar Sameinuðu þjóðanna um að skip séu merkt með IMO númeri.  |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Samgöngur eru ein af grunnforsendum búsetugæða og undirstaða öflugra atvinnu-, þjónustu- og menntakjarna. Meginmarkmið samgönguáætlunar eru að samgöngur skuli vera greiðar, hagkvæmar, öruggar, umhverfislega sjálfbærar og að þær stuðli að jákvæðri byggðaþróun. Þetta verkefni snýr fyrst og fremst að öryggismarkmiði samgönguáætlunar. Einnig skiptir markmiði um skilvirkni miklu máli, s.s. einfaldar og aðgengilegar reglur, samræmdar reglur, einföldun ferla og svo framv. Þá er markmið stjórnvalda að efla samkeppnishæfni landsins. Leitast skuli við að skapa forsendur fyrir ný og fjölbreytt störf sem eru vel launuð, aðlaðandi og gjaldeyrisskapandi. Lykilþáttur í því er skilvirkt starfsumhverfi fyrirtækja, og skilvirk stjórnsýsla og einfaldar og gagnsæjar öryggisreglur.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Markmið lagasetningar er að útbúa aðgengilega og heilsteypta löggjöf með því að einfalda, uppfæra og samræma íslenska löggjöf um skip og umsýslu hennar. Það má ná mikilli einföldun með sameiningu framangreindrar meginlöggjafar í eina löggjöf og fella brott ákvæði sem ekki eiga við lengur. Með skýru og einföldu regluverki má auka velferð samfélagsins, jafnt efnahagslega sem félagslega. Ákvæði um eftirlit hins opinbera verða samræmd sem dregur úr misræmi við beitingu stjórnsýsluvalds. Mikilvægt er þó að taka fram að hvergi verður dregið úr öryggi eða skuldbindingum íslenska ríkisins samkvæmt alþjóðasamningum á sviði siglinga. Frekar verða ákvæði um öryggi samræmd því sem viðurkennt er á erlendum vettvangi. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Ef ekkert er aðhafst myndi það leiða til óbreytts ástands. Flækjustig að því er varðar lög og reglur um skip yrði viðhaldið þar sem það er nú en telja verður það óásættanlega niðurstöðu.1. **Önnur úrræði en lagasetning sem metin hafa verið**

Ekki er talið mögulegt að ráðast í þá endurskoðun sem hér er boðuð án þess að fara í lagasetningu.1. **Mögulegar leiðir við lagasetningu**

Ekki eru margar leiðir við að ná tilætluðu markmiði. Ljóst er að breytingar á hverjum lögum fyrir sig leiða ekki til þeirrar einföldunar sem stefnt er að. Er því talið að eitt frumvarp til heildarlaga um skip sé eina raunhæfa leiðina við þessa lagasetningu.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Gert er ráð fyrir að samið verði frumvarp til heildarlaga um skip sem kemur í stað laga sem um þetta efni gilda í dag. Eins og rakið er hér að ofan er þetta talin eina leiðin við að ná tilætluðum markmiðum um einföldun regluverks.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott .**

Lög nr. 115/1985, um skráningu skipa, lög nr. 146/2002, um skipamælingar, lög nr. 47/2003, um eftirlit með skipum, lög um einkenning fiskiskipa frá 1925 og lög um flutninga á skipagengum vatnaleiðum vegna aðildar Íslands að EES frá 1996, ásamt öðrum ákvæðum sem eru á víð og dreif í íslenskum lögum verða felld brott. Í nýju frumvarpi til heildarlaga um skip verður kveðið á um þá þætti sem lög þessi kveða á um, þ.m.t. skráning skipa, smíði skipa, breytingar á skipum, mæling skipa, skoðun skipa, merking skipa, gömul skip, farbann, eftirlit, mengunarvarnir, þvingunarúrræði og viðurlög. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei1. **Er önnur grundvallarlöggjöf sem taka þarf tillit til?**

Á ekki við. |
| 1. **Samráð**
 |
| 1. **Hverjir eru helstu hagsmunaaðilar?**

Félag skipstjórnarmanna, Félag vélstjóra og málmtæknimanna, Samtök aðila í ferðaþjónustu, Samtök fyrirtækja í sjávarútvegi, Samtök iðnaðarins, Samtök verslunar og þjónustu, Sjómannafélag Íslands, Sjómannasamband Íslands, Slysavarnafélagið Landsbjörg, Snarfari (félag skemmtibátaeigenda), Landssamband smábátaeigenda. 1. **Er skörun við stjórnarmálefni annarra ráðuneyta?**

Málefni skipa samkvæmt þeim lögum sem hér eru til umræðu varða einnig málefni atvinnuvega- og nýsköpunarráðuneytisins (vegna skráningar fiskiskipa skv. lögum um skráningu skipa), dómsmálaráðuneytisins (vegna Landhelgisgæslu Íslands) og umhverfis- og auðlindaráðuneytisins (vegna ákvæða um mengunarvarnir skipa).1. **Samráð sem þegar hefur farið fram**

Fjallað hefur verið um fyrirhuguð áform í Siglingaráði. 1. **Fyrirhugað samráð**

Að lokinni kynningu þessara áforma á Samráðsgátt stjórnvalda munu drög að frumvarpi verða kynnt á sama stað. Þá verða drögin jafnframt kynnt fyrir Siglingaráði. |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Ekki er fyrirséð að umtalsverðar efnisbreytingar verði á þeim lagareglum sem í dag gilda um skip. Að því leyti er ekki fyrirséð að mikil þörf verði á aðlögun fyrir hagsmunaaðila eða stofnanir. Þó er reiknað með aðlögunartíma með hliðsjón af þeim breytingum sem gerðar verða, t.a.m. um merkingar skipa og reglum um eftirlit. Eins og komið hefur verið að hér að ofan er frumvarp þetta liður í verkefni um einföldun regluverks. Að lokinni vinnu við frumvarp þetta verða stjórnvaldsfyrirmæli er varða skip tekin til endurskoðunar og uppfærslu. Sá tími sem veittur er í aðlögun mun nýtast til að vinna þessa endurskoðun stjórnvaldsfyrirmæla.1. **Hvaða forsendur þurfa að vera fyrir hendi til að lagasetning beri árangur?**

Að lagaákvæði um skip séu sett fram með skýrum og aðgengilegum hætti, stjórnvöldum, fyrirtækjum og almenningi til hagsbóta.1. **Mælikvarðar á árangur og útkomu.**

Í vinnslu.1. **Hefur verið hugað að því að afla gagna til að meta árangur þegar þar að kemur?**

**Í vinnslu.** |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |